ПРОГРАМ ЈАВНЕ РАСПРАВЕ

О НАЦРТУ ЗАКОНА О СЕМЕНУ И САДНОМ МАТЕРИЈАЛУ ПОЉОПРИВРЕДНОГ И УКРАСНОГ БИЉА

 1. У поступку припреме Нацрта закона о семену и садном материјалу пољопривредног и украсног биља, Министарство пољопривредe, шумарствa и водопривредe спроводи јавну расправу о Нацрту закона о семену и садном материјалу пољопривредног и украсног биља (у даљем тексту: Нацрт закона), који је саставни део овог програма.

 2. Јавна расправа о Нацрту закона спроводи се у периоду од 31. октобра до 19. новембра 2024. године.

 3. Учесници у јавној расправи су представници државних органа и организација, пословних удружења, привредних субјеката, стручне јавности, као и друга заинтересована лица.

 4. Нацрт закона биће објављен на интернет страници Министарства пољопривреде, шумарства и водопривреде (www.minpolj.gov.rs) и на Порталу „е-Консултацијеˮ.

 5. Примедбе, предлози и сугестије достављају се Министарству пољопривреде, шумарства и водопривреде путем електронске поште на e-mail адресу seme@minpolj.gov.rs са назнаком: „За јавну расправу о Нацрту закона о семену и садном материјалу пољопривредног и украсног биља” или путем поште на адресу Министарство пољопривреде, шумарства и водопривреде, Немањина бр. 22-26, 11000 Београд, са назнаком: „За јавну расправу о Нацрту закона о семену и садном материјалу пољопривредног и украсног биља”.

6. У току јавне расправе биће организовани округли столови и трибине, а адреса и време њиховог одржавања биће објављени на званичном сајту Министарства пољопривреде, шумарства и водопривреде.

7. Министарство пољопривреде, шумарства и водопривреде ће јавни позив за учешће у јавној расправи са овим програмом објавити на својој интернет страници и на Порталу „е- Консултацијеˮ.

 8. По окончању јавне расправе Министарство пољопривреде, шумарства и водопривреде ће анализирати све примедбе, предлоге и сугестије учесника у јавној расправи и сачинити Извештај о спроведеној јавној расправи о Нацрту закона који ће објавити на интернет страници Министарства пољопривреде, шумарства и водопривреде и на Порталу „е-Консултацијеˮ.